Lapsen alavatsan ultraäänitutkimus

|  |  |
| --- | --- |
| Kuvaus: | Tutkitaan ultraäänellä lapsen virtsarakko ja sen ympäristö, kohtu ja sivuelimet ja imusolmukealueet. |

**TUTKIMUKSEEN VALMISTAUTUMINEN**

Tutkimus voidaan tehdä vain, jos **virtsarakko on täynnä eli on pissahätä**.

Pissalla ei saisi käydä 1-2 h ennen tutkimusta.

 **ALLE 1-VUOTIAAT** Juovat normaalin maitoannoksensa 1/2 tuntia ennen tutkimusta.

 **1 - 2-VUOTIAAT** Juovat nestettä 2-3 dl 1/2 tuntia ennen tutkimusta.

 **3 - 4-VUOTIAAT** Juovat vähintään 3-4 dl nestettä noin 1/2 - 1 tuntia ennen tutkimusta.

 **5 - 15-VUOTIAAT** Juovat vähintään 5-6 dl nestettä noin tuntia ennen tutkimusta.

**TUTKIMUKSEN KULKU**

Lapselta riisutaan vatsan alue paljaaksi. Iholle levitetään geeliä ja röntgenlääkäri tutkii vatsaa liikuttelemalla ultraäänianturia iholla.

 Jos mitataan jäännösvirtsaa, lapsi käy välillä pissalla ja virtsarakon alue tutkitaan uudestaan.

Vauvoja ja leikki-ikäisiä voidaan tukea jaloista ja käsistä pysymään paikoillaan tutkimuksen ajan.

Tutkimus kestää noin 20 min.

Tutkimus on kivuton.

**YHTEYSTIEDOT**

Jos Teillä on kysyttävää tutkimuksesta, ottakaa yhteys Röntgen 1 toimisto, puh 017-173375, arkisin klo 8:00 – 14:30.